модернизиране на промишлените отрасли на тези държави и ускоряване на износа на електромеханични и високотехнологични продукти. ... Ускоряване на разширяването на нововъзникващите пазари и след цялостно отчитане на икономическия мащаб, скоростта на растежа, наличието на ресурси, степента на риска и други фактори — подбиране на няколко нововъзникващите пазари за основно разрастване. Разширяване на износа на модерно техническо оборудване и насърчаване на износа на висококачествени и основани на сравнителни предимства отрасли и продукти.Предвидените мерки за постигане на тези цели включват изграждането на зони за икономическо и технологично развитие на държавно равнище и различни паркове.
 (681)
 Както е посочено в един от членовете, Съгласно насоките на службите на правителството в рамките на инициативата „Един пояс, един път“ и във връзка със стратегията на приемащата държава на най-високо равнище, отвъдморските зони за сътрудничество са се превърнали в средство за прилагане на инициативата „Един пояс, един път“ и за международно сътрудничество в областта на производствените мощности (158).
 (682)
 Следователно отвъдморските зони обслужват няколко стратегически цели на Китай. Първо, те биха могли да спомогнат за увеличаване на търсенето на произведени в Китай машини и оборудване. Второ, чрез производството в чужбина и износа за Европа или Северна Америка китайските дружества биха били в състояние да избегнат търговските затруднения и пречките, наложени върху износа от Китай. Трето, тези зони биха могли да подпомогнат усилията на Китай да ускори преструктурирането на вътрешния си пазар и да го позиционира по-високо във веригата за създаване на стойност (159).
 (683)
 От гореизложеното следва, че египетското правителство е очаквало и приветствало финансирането от Китай за тясното сътрудничество в рамките на зоната SETC, за да стимулира развитието на един от най-бедните свои региони. Китайското правителство се е надявало, че китайските дружества ще могат да развиват дейност извън територията на Китай и да разширят износа си в рамките на инициативата „Един пояс, един път“ (вероятно с цел да се избегне попадането под действието на мерки за търговска защита).
 (684)
 При тези обстоятелства Комисията счете, че понятието „от страна на правителството“ в член 3, параграф 1, буква а) от основния регламент следва да включва не само мерките, които произтичат пряко от ПЕ, но и тези мерки на ПК, които могат да бъдат приписани на ПЕ въз основа на наличните доказателства.
 (685)
 В съответствие с решението на апелативния орган по делото „САЩ — бензин“ (160) правото на СТО не може да се тълкува в пълна изолация от общото международно право. По-специално принципите на общото международно право съответно са част от правния ред на СТО, който не е самостоятелен режим (161). В съответствие с член 3, параграф 2 от ДППУС и член 31, параграф 3, буква в) от Виенската конвенция за правото на договорите, в оценката на контекста на условията на даден договор трябва да се вземат предвид всички съответни норми на международното право, прилагани в отношенията между страните.
 (686)
 Тези „норми“ включват международното обичайно право (162) и по определение са задължителни за всички членове на СТО, включително Египет, Китай и Европейския съюз. Важна част от международното обичайно право са нормите относно отговорността на държавата, които са